title: Rozhodnutie Európskeho parlamentu (EÚ) 2016/1564 z 28. apríla 2016 o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2014

text:
               14.9.2016

               SK

               Úradný vestník Európskej únie

               L 246/348

         ROZHODNUTIE EURÓPSKEHO PARLAMENTU (EÚ) 2016/1564
   z 28. apríla 2016
   o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre zlepšovanie životných a pracovných podmienok za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2014 spolu s odpoveďou nadácie (1),

               —

               so zreteľom na vyhlásenie o vierohodnosti vedenia účtov a zákonnosti a riadnosti príslušných operácií (2), ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória nadácii za plnenie rozpočtu za rozpočtový rok 2014 (05584/2016 – C8-0063/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0120/2016),

               1.

               udeľuje absolutórium riaditeľovi Európskej nadácie pre zlepšovanie životných a pracovných podmienok za plnenie rozpočtu nadácie za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 307.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady z 29. októbra 2001 o podpísaní dočasnej dohody o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej v mene spoločenstva a jej predbežnom uplatňovaní

text:
Dôležité právne oznámenie

|

32001D0868

Úradný vestník L 330 , 14/12/2001 S. 0001 - 0002

		Rozhodnutie Radyz 29. októbra 2001o podpísaní dočasnej dohody o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej v mene spoločenstva a jej predbežnom uplatňovaní(2001/868/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou prvého pododseku jej článku 300 ods. 2,so zreteľom na návrh Komisie,keďže:(1) Až do nadobudnutia platnosti dohody o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej, podpísanej v Luxemburgu 29. októbra 2001, je potrebné podpísať dočasnú dohodu o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej.(2) Neexistuje samostatná predchádzajúca dohoda o doprave medzi Európskym spoločenstvom a Chorvátskou republikou, je potrebné do dočasnej dohody začleniť príslušné ustanovenia o doprave protokolu 6 dohody o stabilizácii a pridružení, ktoré súvisia s obchodovaním.(3) Kým neexistujú predchádzajúce zmluvné štruktúry, táto dohoda ustanovuje dočasný výbor pre uplatňovanie tejto dohody.(4) Obchodné ustanovenia, ktoré obsahuje táto dohoda, sú výnimočného charakteru, čo súvisí s politikou vykonávanou v rámci procesu stabilizácie a pridruženia, a nebudú pre Európsku úniu predstavovať precedens so zreteľom na iné tretie krajiny ako krajiny západného Balkánu.(5) S výhradou prípadného neskoršieho uzatvorenia by sa preto dohoda mala podpísať v mene spoločenstva.(6) Malo by sa prijať ustanovenie na predbežné uplatňovanie dočasnej dohody od 1. januára 2002, ak do uvedeného dňa nenadobudne platnosť,ROZHODLA TAKTO:Článok 1Predseda Rady sa týmto oprávňuje určiť osobu/-y splnomocnenú/-é na podpísanie, v mene spoločenstva, dočasnej dohody o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej s výhradou jej neskoršieho uzatvorenia.Text dohody je pripojený k tomuto rozhodnutiu.Článok 2Na základe reciprocity sa dohoda uvedená v článku 1 bude uplatňovať predbežne od 1. januára 2002, ak sa postupy potrebné na nadobudnutie jej platnosti neukončia do uvedeného dátumu.Článok 3Toto rozhodnutie sa uverejní v Úradnom vestníku Európskych spoločenstiev.V Luxemburgu 29. októbra 2001Za RadupredsedaL. Michel--------------------------------------------------


title: 2008/180/ES: Rozhodnutie Rady z  25. februára 2008 o uzatvorení Dohody o vedeckej a technickej spolupráci medzi Európskym spoločenstvom a Egyptskou arabskou republikou

text:
               4.3.2008

               SK

               Úradný vestník Európskej únie

               L 59/12

      ROZHODNUTIE RADY

   z 25. februára 2008
   o uzatvorení Dohody o vedeckej a technickej spolupráci medzi Európskym spoločenstvom a Egyptskou arabskou republikou
   (2008/180/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 170 v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia dojednala v mene Spoločenstva dohodu o vedeckej a technickej spolupráci medzi Európskym spoločenstvom a Egyptskou arabskou republikou (ďalej len „dohoda“).

               (2)

               S výhradou možného uzatvorenia k neskoršiemu dátumu bola dohoda parafovaná 4. marca 2004 a podpísaná 21. júna 2005 s predbežným vykonávaním odo dňa podpisu.

               (3)

               Táto dohoda je založená na zásadách spoločných výhod, možnostiach obojstranného prístupu k programom zúčastnených strán a aktivitám dôležitým pri dosahovaní cieľov dohody, zabezpečovaní princípu nediskriminácie a účinnej ochrany duševného vlastníctva a pri spravodlivom rozdelení práv duševného vlastníctva. Účasť na vykonávaní nepriamych činností právnych subjektov so sídlom v Egyptskej arabskej republike sa môže realizovať za podmienok vzťahujúcich sa na právne subjekty v tretích krajinách a ustanovených rozhodnutím Európskeho parlamentu a Rady podľa článku 167 zmluvy, nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a inými príslušnými právnymi predpismi Spoločenstva.

               (4)

               Dohoda by sa mala uzavrieť spôsobom, ktorým sa zaistí, že jazyky všetkých členských štátov sú autentické. To sa dosiahne vo forme výmeny listov.

               (5)

               Dohoda by sa mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda o vedeckej a technickej spolupráci medzi Európskym spoločenstvom a Egyptskou arabskou republikou (3).
   Článok 2
   Predseda Rady v mene Spoločenstva vydá oznámenie v zmysle článku 7 dohody a je oprávnený vyjadriť súhlas s Egyptskou arabskou republikou vo forme výmeny listov, že text dohody je autentický vo všetkých jazykoch členských štátov po pristúpení v roku 2004 a v roku 2007.

      V Bruseli 25. februára 2008

            Za Radu

            predseda

         A. VIZJAK

      (1)  Stanovisko z 29. novembra 2007 (zatiaľ neuverejnené v úradnom vestníku).

      (2)  Ú. v. ES L 248, 16.9.2002, s. 1. Nariadenie naposledy zmenené a doplnené nariadením (ES) č. 1525/2007 (Ú. v. EÚ L 343, 27.12.2007, s. 9).

      (3)  Ú. v. EÚ L 182, 13.7.2005, s. 12.


title: 2011/809/EÚ: Rozhodnutie Rady z  30. novembra 2011 o pozícii, ktorú má zaujať Európska únia v Generálnej rade Svetovej obchodnej organizácie o predĺžení výnimky WTO so zreteľom na zavedenie osobitného obchodného preferenčného režimu pre krajiny západného Balkánu

text:
               7.12.2011

               SK

               Úradný vestník Európskej únie

               L 324/28

         ROZHODNUTIE RADY
   z 30. novembra 2011
   o pozícii, ktorú má zaujať Európska únia v Generálnej rade Svetovej obchodnej organizácie o predĺžení výnimky WTO so zreteľom na zavedenie osobitného obchodného preferenčného režimu pre krajiny západného Balkánu
   (2011/809/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Únia prijala právne predpisy na obnovenie osobitného obchodného preferenčného režimu do 31. decembra 2015 pre krajiny západného Balkánu. V prípade neudelenia výnimky z povinnosti Únie podľa článku I ods. 1 Všeobecnej dohody o clách a obchode 1994 (dohoda GATT 1994) by sa muselo zaobchádzanie pre osobitné obchodné preferenčné režimy rozšíriť na všetky členské krajiny Svetovej obchodnej organizácie (WTO). Preto je vhodné žiadať o výnimku neuplatňovať článok I ods. 1 GATT 1994 podľa článku IX ods. 3 Marakéšskej dohody o založení Svetovej obchodnej organizácie.

               (2)

               Európska únia predložila takúto žiadosť 26. októbra 2011 a Generálna rada WTO prerokuje túto žiadosť.

               (3)

               Preto je vhodné stanoviť pozíciu, ktorú Únia zaujme v Generálnej rade WTO s ohľadom na uvedenú žiadosť,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Generálnej rade Svetovej obchodnej organizácie, je odsúhlasiť predĺženie výnimky WTO týkajúcej sa krajín západného Balkánu do 31. decembra 2016.
   Túto pozíciu vyjadruje Komisia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 30. novembra 2011

            Za Radu

            predseda

         J. VINCENT-ROSTOWSKI


title: Rozhodnutie Rady zo 7. marca 2011 , ktorým sa mení a dopĺňa rozhodnutie Rady z  22. novembra 2010 , ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci

text:
               17.3.2011

               SK

               Úradný vestník Európskej únie

               C 83/2

         ROZHODNUTIE RADY
   zo 7. marca 2011,
   ktorým sa mení a dopĺňa rozhodnutie Rady z 22. novembra 2010, ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci
   2011/C 83/02
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (1), a najmä na jeho článok 8,
   keďže:

               (1)

               Rada rozhodnutím z 22. novembra 2010 (2) (ďalej len „rozhodnutie“) vymenovala členov a náhradníkov riadiacej rady Európskej agentúry pre bezpečnosť a ochranu zdravia pri práci na obdobie od 8. novembra 2010 do 7. novembra 2013.

               (2)

               Medzinárodný dom odborov informoval 23. novembra 2010 Generálny sekretariát o chybe vo vymenovaní belgického člena a náhradníka riadiacej rady, ktorí zastupujú zamestnanecké organizácie.

               (3)

               Chyba sa vyskytla v pôvodnom znení rozhodnutia, ktoré podpísal predseda a existuje vo všetkých úradných jazykoch.

               (4)

               Rozhodnutie by sa preto malo zmeniť a doplniť,

         PRIJALA TOTO ROZHODNUTIE:
   Článok 1
   V zozname II článku 1 rozhodnutia Rady z 22. novembra 2010 sa mená belgického člena a náhradníka nahrádzajú takto:

      „II.   ZÁSTUPCOVIA ZAMESTNANECKÝCH ORGANIZÁCIÍ

                  Krajina

                  Členovia

                  Náhradníci

                  Belgicko

                  pán Herman FONCK

                  pán François PHILIPS“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 7. marca 2011

            Za Radu

            predseda

         CZOMBA S.

      (1)  Ú. v. ES L 216, 20.8.1994, s. 1.

      (2)  Ú. v. EÚ C 322, 27.11.2010, s. 3.


title: Rozhodnutie výkonného výboru z 28. apríla 1999 o dohode o spolupráci v konaniach o dopravných priestupkoch (SCH/Com-ex (99) 11 rev 2)

text:
Dôležité právne oznámenie

|

41999D0011

Úradný vestník L 239 , 22/09/2000 S. 0428 - 0434

		Rozhodnutie výkonného výboruz 28. apríla 1999o dohode o spolupráci v konaniach o dopravných priestupkoch(SCH/Com-ex (99) 11 rev 2)VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na Spoločné vyhlásenie zo stretnutia ministrov a štátnych tajomníkov, ktoré sa uskutočnilo v Schengene 19. júna 1990,ROZHODOL TAKTO:Dohoda o spolupráci v konaniach o dopravných priestupkoch a s tým súvisiacom vykonaní uložených peňažných trestov (SCH/III (96) 25 Rev. 18) sa týmto prijíma.Od zástupcov delegácií sa požaduje zostaviť Vysvetľujúcu správu k dohode, zaoberajúcu sa hlavne bodmi obsiahnutými v prílohe tohto rozhodnutia.V Luxemburgu 28. apríla 1999predsedaC. H. Schapper--------------------------------------------------SCH/III (96) 25 Rev. 18Dohoda o Spolupráci v Konaní o Dopravných Priestupkoch a s Tým Súvisiacom Vykonaní Uložených Peňažných TrestovVlády BELGICKÉHO KRÁĽOVSTVA, NEMECKEJ SPOLKOVEJ REPUBLIKY, FRANCÚZSKEJ REPUBLIKY, LUXEMBURSKÉHO VEĽKOVOJVODSTVA a HOLANDSKÉHO KRÁĽOVSTVA ako účastnícke strany Dohovoru, ktorým sa vykonáva Schengenská dohoda zo 14. júna 1985 medzi vládami štátov hospodárskej únie Beneluxu, Nemeckej spolkovej republiky a Francúzskej republiky o postupnom zrušení kontrol na ich spoločných hraniciach, ktorý bol podpísaný v Schengene 19. júna 1990, ďalej ako "Dohovor z roku 1990", ako aj vlády TALIANSKEJ REPUBLIKY, ŠPANIELSKEHO KRÁĽOVSTVA a PORTUGALSKEJ REPUBLIKY, GRÉCKEJ REPUBLIKY, RAKÚSKEJ REPUBLIKY, DÁNSKEHO KRÁĽOVSTVA, ŠVÉDSKEHO KRÁĽOVSTVA a FÍNSKEJ REPUBLIKY, ktoré pristúpili k Dohovoru z roku 1990 podpísaním dohôd 27. novembra 1990, 25. júna 1991, 6. novembra 1992, 28. apríla 1995 a 19. decembra 1996, a vlády Nórskeho kráľovstva a Islandskej republiky, ktoré podpísali 19. decembra 1996 s vyššie uvedenými Zmluvu o spolupráci, ďalej ako "zmluvné strany",keďže voľný pohyb osôb, na ktorý sa vzťahuje Dohovor z roku 1990, podporuje cestovanie občanov cez vnútorné hranice;keďže je všeobecne známe, že občania štátov Schengenskej dohody sa tiež dopúšťajú dopravných priestupkov počas pobytu na území inej zmluvnej strany než tej, na území ktorej majú trvalé bydlisko;keďže sa ukázalo, že napriek trvalému úsiliu nie vždy je možné eliminovať dopravné priestupky, určiť totožnosť páchateľov pred ich návratom na územie zmluvnej strany, v ktorej majú trvalé bydlisko a vykonať peňažné tresty za spáchané priestupky;presvedčené o tom, že spolupráca medzi zmluvnými stranami na tomto poli je nevyhnutná a že skutočnosť, že za uplatňovanie pravidiel cestnej premávky zodpovedajú rôzne orgány, by nemala byť prekážkou tejto spolupráce;realizujúc Spoločné vyhlásenie ministrov a štátnych tajomníkov z 19. júna 1990, ktoré stanovuje, že sa majú uskutočniť rozhovory o zlepšení spolupráce v stíhaní dopravných priestupkov a že sa má posúdiť možnosť vzájomného vykonávania peňažných trestov,SA DOHODLI TAKTO:KAPITOLA IDefinícieČlánok 1Na účely tejto dohody:Dopravný priestupokznamená správanie porušujúce pravidlá cestnej premávky, ktoré sa považuje za trestný čin alebo správny priestupok, vrátane porušenia predpisov vzťahujúcich sa na obdobia jazdy a odpočinku a nariadení o nebezpečnom náklade.Peňažný trestznamená povinnosť zaplatiť určitú sumu peňazí za dopravný priestupok, ktorej výšku stanovujú súdne alebo správne orgány zmluvných strán.Príslušný orgánznamená súdny alebo správny orgán zmluvných strán, zodpovedný za konanie vo veci dopravných priestupkov a výkon peňažných trestov za ne.Rozhodnutieznamená akt príslušných orgánov jednej zo zmluvných strán určujúcich dopravný priestupok, v súvislosti s ktorým sa osobe ukladá peňažný trest, proti ktorému sa môže alebo sa mohlo podať odvolanie.Dožadujúci orgánznamená príslušný orgán zmluvnej strany, na území ktorej bol spáchaný dopravný priestupok.Dožiadaný orgánznamená príslušný orgán zmluvnej strany, na území ktorej osoba podozrivá zo spáchania dopravného priestupku alebo osoba, ktorej bol v súvislosti s tým uložený peňažný trest, má buď trvalé bydlisko, alebo obvyklý pobyt.Dožadujúca zmluvná stranaznamená zmluvnú stranu, na území ktorej bolo vydané rozhodnutie týkajúce sa osoby, ktorá má buď trvalé bydlisko, alebo obvyklý pobyt na území inej zmluvnej strany.Dožiadaná zmluvná stranaznamená zmluvnú stranu, na území ktorej osoba, v súvislosti s ktorou bolo vydané rozhodnutie na území inej zmluvnej strany, má buď trvalé bydlisko, alebo obvyklý pobyt.KAPITOLA IIZásadyČlánok 21. Zmluvné strany sa zaväzujú v čo najväčšej možnej miere vzájomne spolupracovať v konaní o dopravných priestupkoch a s tým súvisiacom výkone rozhodnutí v súlade s ustanoveniami tejto dohody.2. Odsek 1 sa nedotkne uplatňovania širších ustanovení platných bilaterálnych alebo multilaterálnych dohôd medzi zmluvnými stranami.3. Kapitola IV tejto dohody sa nevzťahuje na:a) výkon rozhodnutia, ktoré obsahuje trest odňatia slobody ako hlavný trest;b) dopravné priestupky, ktoré sa splývajú s priestupkami, ktoré nesúvisia iba s cestnou dopravou, ak dopravný priestupok nie je stíhaný výlučne alebo oddelene.KAPITOLA IIISpolupráca v konaní o dopravných priestupkochČlánok 31. Príslušné orgány môžu oznámením registračného čísla vozidla prostredníctvom svojich národných registračných úradov vozidiel vyžiadať od národných registračných úradov vozidiel iných zmluvných strán informácie týkajúce sa typu a značky príslušného motorového vozidla ako aj totožnosti a adresy osoby alebo osôb, u ktorých bolo toto motorové vozidlo zaregistrované v čase spáchania dopravného priestupku.2. Národné registračné úrady vozidiel zmluvných strán si navzájom priamo pošlú informácie uvedené v odseku 1 s cieľom ich odovzdania príslušnému orgánu. Taktiež pošlú meno a adresu dožiadaného orgánu, ak ide o iný orgán.3. Zmluvná strana môže určiť iný ústredný orgán na výmenu informácií uvedených v odseku 2.4. Na prenos osobných údajov v súlade s odsekom 1 sa vzťahujú príslušné ustanovenia Dohovoru z roku 1990, najmä jeho články 126 až 128.Článok 41. Dožadujúci orgán môže poslať všetky oznámenia o následkoch a rozhodnutiach súvisiacich s dopravným priestupkom priamo osobám podozrivým zo spáchania dopravného priestupku. Analogicky sa uplatnia ustanovenia článku 52 Dohovoru z roku 1990.2. Oznámenia a rozhodnutia uvedené v odseku 1 obsahujú alebo sú doplnené o všetky informácie, ktoré príjemca požaduje na to, aby mohol reagovať, a ktoré sa týkajú hlavne:a) povahy dopravného priestupku, miesta, dátumu a času, kedy bol spáchaný a spôsobu, akým bol zistený;b) registračného čísla a tam, kde je to možné, typu a značky motorového vozidla, ktorým bol spôsobený dopravný priestupok alebo, ak tieto informácie chýbajú, akýchkoľvek prostriedkov identifikácie vozidla;c) výšky peňažného trestu, ktorý môže byť uložený, alebo tam, kde to je primerané, peňažného trestu, ktorý bol uložený, termínu splatnosti a spôsobu platby;d) možnosti použitia oslobodzujúcich okolností, ako aj termínov a postupov pre uplatnenie týchto okolností;e) možných spôsobov odvolania sa proti rozhodnutiam, postupov a termínov na podanie odvolania, ako aj kontaktných údajov o orgáne, ktorému má byť odvolanie podané.Článok 51. Ak adresát neodpovedá na oznámenia alebo rozhodnutia podľa článku 4 v stanovenom čase, alebo ak dožadujúci orgán považuje poskytnutie ďalších informácií za nevyhnutné pre uplatnenie tejto dohody, potom tento môže priamo požiadať o pomoc dožiadaný orgán. Preklad do oficiálneho jazyka alebo jedného z oficiálnych jazykov dožiadanej zmluvnej strany sa pripojí k takým žiadostiam o pomoc.2. Ustanovenia hlavy III, kapitoly 2 Dohovoru z roku 1990 sa vzťahujú na žiadosti uvedené v odseku 1.KAPITOLA IVVýkon rozhodnutíČlánok 61. Odovzdanie výkonu rozhodnutí je možné žiadať na základe tejto dohody iba vtedy, keď:a) všetky spôsoby odvolania proti rozhodnutiu boli vyčerpané a rozhodnutie je vykonateľné na území dožadujúcej zmluvnej strany;b) príslušné orgány požiadali, hlavne v súlade s článkom 4, dotknutú osobu, aby zaplatila uloženú pokutu, avšak zbytočne;c) peňažný trest nie je premlčaný na základe obmedzenia podľa práva dožadujúcej zmluvnej strany;d) rozhodnutie sa týka osoby, ktorá má buď trvalé bydlisko, alebo obvyklý pobyt na území dožiadanej zmluvnej strany;e) výška uloženej pokuty alebo peňažného trestu je najmenej 40 EUR.2. Zmluvné strany môžu dvojstranne zmeniť rozsah ustanovenia odseku 1 písm. e).Článok 71. Odovzdanie výkonu rozhodnutia smie byť zamietnuté, iba ak by sa dožiadaná zmluvná strana domnievala, že:a) dopravný priestupok, na základe ktorého vzniklo rozhodnutie, nie je ustanovený za priestupok podľa práva dožiadanej zmluvnej strany;b) výkon dožiadania pôsobí proti zásade ne bis in idem podľa článkov 54 až 58 Dohovoru z roku 1990;c) peňažný trest je premlčaný na základe obmedzenia podľa práva dožiadanej zmluvnej strany;d) dotknutej osobe by dožiadaná zmluvná strana udelila amnestiu alebo milosť, keby sa dopravný priestupok stal na jej území.2. Dožiadaná zmluvná strana bude čo najskôr informovať dožadujúcu zmluvnú stranu o zamietnutí vyhovenia žiadosti, pričom uvedie dôvody tohto zamietnutia.Článok 81. Rozhodnutie bez odkladu vykonajú príslušné orgány dožiadanej zmluvnej strany.2. Peňažný trest je splatný v peňažnej mene dožiadanej zmluvnej strany. Jeho výška sa vypočíta na základe oficiálneho kurzu platného v čase vydania rozhodnutia uvedeného v odseku 1.3. Ak sa po prepočte ukáže, že výška peňažného trestu stanoveného rozhodnutím presahuje maximálnu výšku peňažného trestu, ktorú pre ten istý druh dopravného priestupku určuje právo dožiadanej zmluvnej strany, výkon rozhodnutia nepresiahne túto maximálnu výšku.4. V čase ukladania svojich listín ratifikácie, prijatia alebo schválenia môže každý štát, či už z dôvodu dodržania ústavného poriadku alebo iného dôležitého dôvodu, vyhlásiť, že zamýšľa zaviesť výnimku pri uplatňovaní odseku 1, a to tak, že vymedzí prípady, kedy peňažný trest, ktorý sa má vykonať, bude musieť byť uznaný za vykonateľný súdnym rozhodnutím dožiadanej zmluvnej strany pred jeho vykonaním. Avšak toto súdne rozhodnutie sa nedotkne obsahu a rozsahu rozhodnutia dožadujúcej zmluvnej strany, ktoré sa má vykonať.Článok 91. Výkon rozhodnutia podlieha právu dožiadanej zmluvnej strany.2. Akákoľvek časť peňažného trestu už vykonaná dožadujúcou zmluvnou stranou bude odpočítaná v plnej výške od pokuty, ktorá sa má vykonať dožiadanou zmluvnou stranou.3. Keď peňažný trest nemôže byť úplne alebo čiastočne vykonaný, dožiadaná zmluvná strana môže použiť náhradný trest vrátane odňatia slobody alebo väzby, ak je to prípustné v obidvoch zmluvných štátoch a ak to výslovne nevylučuje dožadujúca zmluvná strana.Článok 10Len čo dožadujúca zmluvná strana požiada o odovzdanie výkonu rozhodnutia, nemôže v ňom ďalej pokračovať. Právo výkonu opäť prejde na dožadujúcu zmluvnú stranu, až keď ju dožiadaná zmluvná strana informuje o tom, že odmieta alebo nie je schopná uskutočniť výkon rozhodnutia.Článok 11Dožiadaná zmluvná strana ukončí výkon rozhodnutia len čo ju (dožiadanú zmluvnú stranu) dožadujúca zmluvná strana informuje o akomkoľvek rozhodnutí, opatrení alebo akýchkoľvek iných okolnostiach, ktorých následkom sa rozhodnutie odloží alebo prestane byť vykonateľné.Článok 121. Žiadosti o odovzdanie výkonu rozhodnutia a celá komunikácia s tým súvisiaca sa uskutoční v písomnej podobe. Môžu sa prenášať akýmikoľvek vhodnými prostriedkami zanechávajúcimi písomný záznam, vrátane faxu.2. Dokumenty sa prenášajú priamo medzi príslušnými orgánmi zmluvných strán, ktorých kontaktné údaje poskytnú národné registračné úrady vozidiel (článok 3 ods. 2). Ak sa kontaktné údaje príslušného orgánu nedajú vyvodiť z informácií, na ktoré odkazuje prvá veta, tieto dokumenty sa budú prenášať prostredníctvom vybraných ústredných orgánov zmluvnej strany.Článok 131. K žiadosti o odovzdanie výkonu rozhodnutia sa doloží kópia rozhodnutia a vyhlásenie príslušného orgánu dožadujúcej zmluvnej strany potvrdzujúce, že podmienky stanovené v písmenách a), b), c) článku 6 ods. 1 boli splnené.2. Tam, kde je to vhodné, dožadujúca zmluvná strana doplní svoju žiadosť o ďalšie informácie dôležité pre odovzdanie výkonu rozhodnutia, najmä o informácie týkajúce sa zvláštnych okolností priestupku, na ktoré sa prihliadalo, keď sa vymeriaval peňažný trest a tam, kde je to možné, o text uplatnených právnych ustanovení.3. Ak dožiadaná zmluvná strana považuje informácie poskytnuté dožadujúcou zmluvnou stranou za nepostačujúce na uplatnenie tejto dohody, požiada o potrebné dodatočné informácie.4. Preklad príslušných dokumentov do oficiálneho jazyka alebo do jedného z oficiálnych jazykov dožiadanej zmluvnej strany bude priložený.Článok 14Príslušné orgány dožiadanej zmluvnej strany informujú príslušné orgány dožadujúcej zmluvnej strany o výkone peňažného trestu alebo tam, kde je to vhodné, o nemožnosti vykonať rozhodnutie.Článok 15Vykonaný bude peňažný trest a náklady, ktoré vynaložila dožadujúca zmluvná strana na konanie. Peniaze získané z výkonu rozhodnutí pripadnú dožiadanej zmluvnej strane.Článok 16Zmluvné strany nebudú navzájom uplatňovať nárok na náhradu nákladov vyplývajúcich z uplatnenia tejto dohody.KAPITOLA VZáverečné ustanoveniaČlánok 171. Základnou úlohou výkonného výboru, vytvoreného na základe Dohovoru z roku 1990, bude monitorovanie riadneho uplatňovania tejto dohody. Uplatňovať sa budú ustanovenia článku 132 Dohovoru z roku 1990.2. V záležitostiach súvisiacich s ochranou osobných údajov bude, za poskytnutie stanoviska k všeobecným aspektom vyplývajúcim z vykonávania tejto dohody zodpovedať spoločný dozorný orgán, vytvorený na základe Dohovoru z roku 1990.3. Na návrh zmluvnej strany môže výkonný výbor rozhodnúť o zmene sumy, ktorú ustanovuje písm. e) článku 6 ods. 1.Článok 18Táto dohoda sa bude uplatňovať na území zmluvných strán. Avšak, v súlade s článkom 138 Dohovoru z roku 1990, pokiaľ ide o Francúzsku republiku, táto dohoda sa bude uplatňovať len pre európske územie Francúzskej republiky a pokiaľ ide o Holandské kráľovstvo, táto dohoda sa bude uplatňovať len pre európske územie Holandského kráľovstva. V súlade s článkom 5 ods. 1 Dohody o pristúpení Holandského kráľovstva k Dohovoru z roku 1990 sa táto dohoda nebude uplatňovať pre Faerské ostrovy a Grónsko.Článok 191. Táto dohoda je taktiež uplatniteľná na dopravné priestupky spáchané pred nadobudnutím jej účinnosti.2. Každý štát, pri uložení listiny ratifikácie, prijatia alebo schválenia, môže vyhlásiť, že pokiaľ sa jeho týka a pokiaľ ide o jeho vzťah k tým zmluvným stranám, ktoré urobili podobné vyhlásenie, táto dohoda sa bude uplatňovať iba na dopravné priestupky spáchané po nadobudnutí jej účinnosti alebo po tom, čo sa stala vykonateľnou.Článok 201. Táto dohoda podlieha ratifikácii, prijatiu alebo schváleniu. Listiny ratifikácie, prijatia alebo schválenia budú uložené pri vláde Luxemburského veľkovojvodstva, ktorá to oznámi všetkým zmluvným stranám.2. Táto dohoda nadobúda účinnosť v prvý deň druhého mesiaca nasledujúceho po dni uloženia posledných listín ratifikácie, prijatia alebo schválenia štátmi, pre ktoré vstúpil do platnosti Dohovor z roku 1990 podľa odseku 1, druhý pododsek záverečného aktu vyššie uvedeného dohovoru.Vláda Luxemburského veľkovojvodstva oznámi všetkým zmluvným stranám dátum nadobudnutia účinnosti.Pokiaľ ide o iné štáty, táto dohoda nadobudne účinnosť v prvý deň druhého mesiaca nasledujúceho po dni uloženia listín ratifikácie, prijatia alebo schválenia, avšak najskôr dňom vstupu do platnosti Dohody o pristúpení týchto štátov k Dohovoru z roku 1990 alebo k Dohode o spolupráci z roku 1996.3. Až do nadobudnutia účinnosti tejto dohody každý štát, v ktorom bol Dohovor z roku 1990 uvedený do platnosti v čase ukladania listín ratifikácie, prijatia alebo schválenia, môže počas ukladania týchto listín alebo kedykoľvek neskôr vyhlásiť túto dohodu za použiteľnú vo svojich vzťahoch s tými štátmi, ktoré urobili podobné vyhlásenie. Toto vyhlásenie nadobúda účinnosť prvým dňom druhého mesiaca nasledujúceho po dni uloženia.Článok 211. Každá zmluvná strana môže uschovávateľovi predložiť návrh na zmeny a dodatky k tejto dohode. O tomto návrhu uschovávateľ informuje ďalšie zmluvné strany.2. Zmluvné strany spoločne odsúhlasia akékoľvek zmeny a dodatky k tejto dohode.3. Zmeny a dodatky nadobudnú účinnosť v prvý deň druhého mesiaca nasledujúceho po dni uloženia posledných listín ratifikácie, prijatia alebo schválenia.Článok 221. Najneskôr pri ukladaní svojich listín ratifikácie, prijatia alebo schválenia každý štát oznámi uschovávateľovi mená a adresy orgánov v zmysle článkov 1, 3 a 11 ods. 2.2. Zoznamy orgánov uvedených v odseku 1 sa môžu prostredníctvom derogácie podľa článku 19 ods. 1 kedykoľvek neskôr zmeniť oznámením uschovávateľovi.3. Uschovávateľ informuje každú zmluvnú stranu o určených orgánoch a následných zmenách.Článok 23Táto dohoda zostáva otvorenou pre pristúpenie všetkých štátov, ktoré sa stanú zmluvnými stranami Dohovoru z roku 1990.Na dôkaz toho dolupodpísaní, riadne poverení na tento účel, podpísali túto dohodu.V Luxemburgu, dvadsiateho ôsmeho apríla tisíc deväťsto deväťdesiat deväť, po jednom origináli v holandskom, anglickom, francúzskom, nemeckom, gréckom, talianskom, portugalskom a španielskom jazyku, pričom všetkých osem znení je rovnako autentických.Znenia v dánčine, fínčine, islandčine, nórčine a švédčine, ktoré majú byť predložené v deň nasledujúci po ich podpísaní, sú rovnako autentické.--------------------------------------------------


title: 2014/113/EÚ: Rozhodnutie Komisie z  3. marca 2014 o zriadení Vedeckého výboru pre najvyššie prípustné hodnoty vystavenia chemickým faktorom pri práci a o zrušení rozhodnutia 95/320/ES

text:
               4.3.2014

               SK

               Úradný vestník Európskej únie

               L 62/18

      ROZHODNUTIE KOMISIE

   z 3. marca 2014
   o zriadení Vedeckého výboru pre najvyššie prípustné hodnoty vystavenia chemickým faktorom pri práci a o zrušení rozhodnutia 95/320/ES
   (2014/113/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Vedecký výbor pre najvyššie prípustné hodnoty vystavenia chemickým faktorom pri práci (ďalej len „výbor“) bol zriadený rozhodnutím Komisie 95/320/ES (1) na posudzovanie vplyvov chemických faktorov na zdravie pracovníkov pri práci. Činnosť výboru priamo podporuje regulačnú činnosť Únie v oblasti ochrany zdravia a bezpečnosti pri práci. Rozvíja vysoko kvalitné komparatívne analytické poznatky a zabezpečuje, aby sa návrhy, rozhodnutia a politika Komisie týkajúce sa ochrany zdravia a bezpečnosti pracovníkov zakladali na spoľahlivých vedeckých dôkazoch.

               (2)

               Výbor pomáha Komisii najmä pri hodnotení najnovších dostupných vedeckých údajov a pri navrhovaní najvyšších prípustných hodnôt vystavenia pri práci (Occupational Exposure Limits – OEL) v záujme ochrany pracovníkov pred chemickými rizikami, ktoré sa majú stanoviť na úrovni Únie v súlade so smernicou Rady 98/24/ES (2) a smernicou Európskeho parlamentu a Rady 2004/37/ES (3).

               (3)

               Členovia výboru sú vysoko kvalifikovaní, špecializovaní, nezávislí odborníci vybraní na základe objektívnych kritérií. Vymenúvajú sa na základe ich osobných schopností a predkladajú Komisii odporúčania a stanoviská, ktoré sú potrebné na rozvoj politiky EÚ v oblasti ochrany pracovníkov. Prínos výboru je tak významný, že bez neho by Komisia nemohla dosiahnuť ciele v oblasti sociálnej politiky v záujme ochrany zdravia a bezpečnosti pracovníkov. Títo nezávislí odborníci by preto mali dostávať odplatu nad rámec úhrady výdavkov, ktorá by bola primeraná konkrétnym úlohám, ktoré im boli pridelené.

               (4)

               Činnosť výboru účinne prispieva k zlepšovaniu pracovného prostredia s cieľom chrániť zdravie a bezpečnosť pracovníkov tým, že Komisii poskytuje vedecké dôkazy o zdravotných účinkoch chemických faktorov na pracovníkov pri práci, ktoré sú nevyhnutné na to, aby Komisia mohla dosiahnuť príslušné ciele Únie v oblasti sociálnej politiky. Financovanie jeho činnosti sa preto bude zabezpečovať prostredníctvom príslušného rozpočtového riadka, ktorý je určený na podporné iniciatívy v oblasti sociálnej politiky a pracovných podmienok.

               (5)

               Je tiež potrebné zaviesť zlepšenia v štruktúre a v pracovných postupoch výboru.

               (6)

               Členovia výboru by sa mali vyberať na základe výzvy na prejavenie záujmu. Tým sa zabezpečí dodržanie zásady rovnakých príležitostí a transparentnosti vo výberovom postupe.

               (7)

               V záujme zabezpečenia kontinuity a efektívnosti práce výboru by členovia vymenovaní rozhodnutím Komisie 2009/985/EÚ (4) mali zostať vo funkcii až do vymenovania nových členov výboru.

               (8)

               Vedecké poradenstvo poskytované vo veciach súvisiacich s ochranou zdravia a bezpečnosťou pracovníkov musí vychádzať z etických zásad excelentnosti, nezávislosti, nestrannosti a transparentnosti, ktoré boli vypracované v oznámení Komisie „Zhromažďovanie a používanie expertízy Komisiou: zásady a usmernenia. Zlepšenie znalostí pre lepšie politiky“ (5), a musí byť organizované v súlade so zásadami osvedčených postupov pri hodnotení rizika.

               (9)

               Keďže je potrebné vykonať podstatné zmeny k rozhodnutiu 95/320/ES, malo by sa v záujme zrozumiteľnosti toto rozhodnutie zrušiť a nahradiť novým rozhodnutím,

         PRIJALA TOTO ROZHODNUTIE:
   Článok 1
   Vedecký výbor pre najvyššie prípustné hodnoty vystavenia chemickým faktorom pri práci
   Zriaďuje sa Vedecký výbor pre najvyššie prípustné hodnoty vystavenia chemickým faktorom pri práci na hodnotenie účinkov chemických faktorov na zdravie pracovníkov pri práci (ďalej len „výbor“).
   Článok 2
   Poslanie
   1.   Poslaním výboru je poskytovať Komisii na požiadanie stanoviská k akejkoľvek záležitosti týkajúcej sa toxikologického hodnotenia chemických látok z hľadiska ich účinkov na zdravie pracovníkov.
   2.   Výbor po konzultácii so sekretariátom uvedeným v článku 5 ods. 3 prijme metodiku odvodzovania najvyšších prípustných hodnôt vystavenia pri práci (Occupational Exposure Limits – OEL) a nepretržite ju posudzuje, aby odzrkadľovala všetky príslušné vedecké faktory týkajúce sa určovania OEL. Zabezpečí, aby jeho metodika odzrkadľovala súčasnú prax hodnotenia rizík.
   3.   Výbor odporúča najvyššie prípustné hodnoty vystavenia pri práci predovšetkým na základe vedeckých údajov, ako sa uvádza v smerniciach 98/24/ES a 2004/37/ES, ktoré zahŕňajú, ale nie sú obmedzené len na:

               —

               časovo vážený priemer koncentrácií počas ôsmich hodín (TWA),

               —

               hraničné hodnoty krátkodobého vystavenia (STEL),

               —

               biologické hraničné hodnoty/biologické smerodajné hodnoty (BLV/BGV).

         OEL vo vhodných prípadoch dopĺňajú ďalšie údaje, ktoré zahŕňajú:

               —

               pravdepodobnú absorpciu pokožkou,

               —

               potenciál senzibilizácie,

               —

               karcinogénne vlastnosti.

         Ďalšie vhodné údaje možno zaviesť prostredníctvom zmien metodického dokumentu výboru.
   4.   Všetky odporúčania pre OEL musia byť odôvodnené a podrobne vysvetlené informáciami o základných údajoch, opisom kritických účinkov, použitými technikami extrapolácie a všetkými údajmi o možných rizikách pre ľudské zdravie. V prípade každej navrhovanej hodnoty OEL treba zaznamenať aj možnosť monitorovania vystavenia.
   5.   Komisia môže požiadať výbor, aby vykonal ďalšie opatrenia súvisiace s toxikologickým hodnotením chemických faktorov.
   6.   Výbor odhaľuje všetky nedostatky v konkrétnych vedeckých informáciách, ktoré môžu byť potrebné na hodnotenie chemických rizík, a informuje o nich Komisiu.
   7.   Výbor identifikuje aktuálne prioritné otázky týkajúce sa účinkov chemických látok na zdravie a informuje o nich Komisiu.
   8.   Na žiadosť Komisie výbor organizuje tematické semináre s cieľom preskúmať údaje a vedecké poznatky o chemických faktoroch alebo otázky súvisiace s jeho metodikou. Tieto semináre sa organizujú s pomocou sekretariátu výboru.
   9.   Pri vykonávaní svojich úloh sa výbor v súlade s článkom 5 ods. 5 snaží zabezpečiť spoluprácu s príslušnými inými orgánmi zriadenými podľa práva EÚ vrátane agentúr Únie, ktoré vykonávajú podobné úlohy v súvislosti s otázkami spoločného záujmu.
   Článok 3
   Vymenovanie členov výboru
   1.   Výbor pozostáva najviac z dvadsaťjeden jednotlivých expertov vybraných zo zoznamu vhodných kandidátov zostaveného po uverejnení výzvy na prejavenie záujmu v Úradnom vestníku Európskej únie a na internetovej stránke Komisie. V registri expertných skupín Komisie a podobných subjektov (ďalej len „register“) sa zabezpečí odkaz na stránku, na ktorej je uverejnená výzva.
   Členov vymenúva na základe osobnej spôsobilosti Komisia.
   Členovia sa vyberajú na základe ich preukázanej vedeckej odbornosti a skúsenosti, a to so zreteľom na potrebu zabezpečiť:

               —

               aby bola zastúpená celá škála vedeckej odbornosti, ktorá je potrebná na plnenie úloh, najmä vrátane chémie, toxikológie, epidemiológie, pracovného lekárstva a priemyselnej hygieny, a všeobecná spôsobilosť určovať OEL,

               —

               vyvážené geografické zastúpenie členov výboru.

         2.   Mená členov sa uverejnia v registri, ako aj v Úradnom vestníku Európskej únie na informačné účely.
   Osobné údaje sa zhromažďujú, spracúvajú a uverejňujú v súlade s nariadením Európskeho parlamentu a Rady (ES) č. 45/2001 (6).
   3.   Členovia vymenovaní rozhodnutím 2009/985/EÚ v súlade s rozhodnutím 95/320/ES zostávajú vo funkcii podľa tohto rozhodnutia až do vymenovania členov na nové funkčné obdobie v súlade s postupom stanoveným v odsekoch 1 a 2.
   Článok 4
   Funkčné obdobie
   1.   Funkčné obdobie členov výboru je trojročné. Po uplynutí trojročného obdobia členovia výboru zotrvávajú vo funkcii, kým nie sú nahradení alebo vymenovaní na ďalšie funkčné obdobie.
   2.   V prípade odstúpenia člena výboru pred uplynutím trojročného obdobia alebo ak sa člen nezúčastní na viac ako jednej tretine zasadnutí, alebo nie je viac schopný účinne prispievať do porád výboru z iného dôvodu, môže byť na zvyšok svojho funkčného obdobia nahradený. V tom prípade Komisia vymenuje nového člena z predchádzajúceho zoznamu kandidátov v súlade s postupom stanoveným v článku 3.
   Článok 5
   Predstavenstvo a sekretariát výboru
   1.   Na začiatku každého funkčného obdobia si výbor spomedzi svojich členov zvolí jednoduchou väčšinou hlasov predsedu a dvoch podpredsedov. Títo traja členovia tvoria predstavenstvo výboru (ďalej len „predstavenstvo“).
   2.   Predstavenstvo je zodpovedné za vnútorné procesné záležitosti výboru a predsedá zasadnutiam s cieľom dosiahnuť vedecký konsenzus, pokiaľ ide o odporúčania alebo stanoviská, ktoré sa majú prijať.
   3.   Komisia poskytuje výboru a jeho pracovným skupinám sekretariát spolu s administratívnou podporou potrebnou v záujme efektívneho fungovania výboru.
   4.   Sekretariát zabezpečuje účinnú spoluprácu výboru s ostatnými vedeckými výbormi a agentúrami Únie.
   5.   Sekretariát sa usiluje zabezpečiť včasné zistenie potenciálnych zdrojov konfliktov medzi odporúčaniami a stanoviskami výboru a odporúčaniami a stanoviskami iných orgánov zriadených podľa práva EÚ vrátane agentúr Únie vykonávajúcich podobné úlohy súvisiace s otázkami spoločného záujmu.
   Článok 6
   Pracovné skupiny
   1.   Na žiadosť predstavenstva môže výbor vytvoriť zo svojich členov po dohode s útvarmi Komisie pracovné skupiny.
   2.   Úlohou pracovných skupín je prerokúvať konkrétne otázky súvisiace s prácou výboru na základe pôsobnosti vymedzenej výborom a oznamovať výboru výsledky svojich porád. Tieto pracovné skupiny sa rozpustia hneď, ako splnia svoju úlohu.
   Článok 7
   Plenárne zasadnutia výboru a zasadnutia pracovných skupín
   1.   Výbor prijíma svoj rokovací poriadok na základe štandardného rokovacieho poriadku pre expertné skupiny Komisie.
   2.   Plenárne zasadnutia výboru sa zvyčajne konajú štyrikrát ročne.
   3.   Komisia zvoláva plenárne zasadnutia výboru a zúčastňuje sa na nich a zvoláva zasadnutia pracovných skupín.
   4.   Výbor i pracovné skupiny zvyčajne zasadajú v ústredí Komisie. Vo výnimočných prípadoch sa však zasadnutia môžu konať na inom mieste.
   Článok 8
   Postupy a metodika
   1.   Výbor prerokúva všetky žiadosti o odporúčania, pokiaľ ide o OEL pre konkrétnu látku alebo skupinu látok, alebo záležitosti týkajúce sa akýchkoľvek iných vedeckých stanovísk (ďalej len „stanovisko“), o ktoré požiada Komisia.
   2.   Komisia môže v žiadosti o odporúčanie alebo stanovisko výboru v súlade s odsekom 1 stanoviť lehotu, v rámci ktorej je potrebné ho poskytnúť.
   3.   Výbor a najmä predstavenstvo vyvinú maximálne úsilie, aby poskytovali svoje odporúčania alebo stanoviská na základe konsenzu. Na poradách výboru sa nehlasuje. Ak sa nedospeje k jednomyseľnej dohode, výbor oznámi Komisii jednotlivé názory vyjadrené počas porád.
   4.   Výbor za pomoci sekretariátu zabezpečí, aby jeho metodika odzrkadľovala najnovšie vedecké normy a aby sa vykonávala.
   5.   Bez toho, aby boli dotknuté ustanovenia o dôvernosti uvedené v článku 9 ods. 3, Komisia uverejňuje aktualizovanú metodiku, prijaté odporúčania a stanoviská výboru v časti svojej webovej stránky, ktorá je venovaná výboru.
   Článok 9
   Etické zásady
   Členovia výboru sa zaväzujú konať nezávisle od akéhokoľvek vonkajšieho vplyvu. Nesmú delegovať svoju zodpovednosť na žiadnu inú osobu.
   Urobia vyhlásenie, v ktorom sa zaväzujú konať vo verejnom záujme, ako aj vyhlásenie, v ktorom uvedú, či majú alebo nemajú nejaké priame alebo nepriame záujmy, ktoré by sa mohli považovať za záujmy poškodzujúce ich nezávislosť.
   Útvary Komisie vezmú na vedomie všetky oznámené záujmy a rozhodnú o ich relevantnosti.
   Výbor zabezpečí, aby bolo v jeho odporúčaniach a stanoviskách zreteľne uvedené odôvodnenie použité v jeho rozhodovacom procese, ako sa vymedzuje v jeho metodike.
   Bez toho, aby boli dotknuté ustanovenia článku 339 Zmluvy o fungovaní Európskej únie a článok 12 tohto rozhodnutia, členovia výboru nesmú prezrádzať informácie, s ktorými sa oboznámia v priebehu práce výboru, tematických seminárov, pracovných skupín alebo iných činností súvisiacich s týmto rozhodnutím.
   Členovia výboru na začiatku každého funkčného obdobia podpíšu písomné vyhlásenie o dôvernosti.
   Článok 10
   Pozorovatelia a externí experti
   1.   Útvary Komisie vyzvú krajiny EHP/EZVO, aby navrhli vedeckých pracovníkov, ktorí sa budú zúčastňovať na zasadnutiach ako pozorovatelia.
   2.   Ak je to vhodné, útvary Komisie môžu pozvať vedeckých expertov, ktorí nie sú členmi výboru a ktorí majú osobitnú kvalifikáciu v prerokúvanej téme, aby sa zúčastnili na práci výboru alebo v pracovnej skupine na ad hoc základe.
   Článok 11
   Osobitné príspevky
   1.   Členovia výboru a externí experti prizvaní na podnet Komisie majú nárok na osobitný príspevok v maximálnej výške 450 EUR vo forme denných jednotkových nákladov za každý úplný pracovný deň. Celkový príspevok sa vypočítava a zaokrúhľuje smerom nahor s presnosťou na polovicu pracovného dňa. Všetky platby sa uskutočňujú v eurách.
   2.   Cestovné náklady a náklady na pobyt, ktoré účastníkom vznikli v súvislosti s činnosťou výboru, uhrádza Komisia v súlade s uplatniteľnými ustanoveniami (7). Náhrady za uvedené výdavky sa poskytujú v medziach dostupných rozpočtových prostriedkov, ktoré sú pridelené v rámci ročného postupu prideľovania finančných prostriedkov.
   3.   Článok 11 ods. 1 nadobudne účinnosť až v deň, v ktorom boli členovia vymenovaní na ďalšie funkčné obdobie výboru v súlade s postupom stanoveným v článku 3.
   Článok 12
   Transparentnosť
   1.   Komisia uverejní všetky relevantné dokumenty (ako napr. programy, zápisnice a príspevky účastníkov) buď v registri alebo na príslušnej webovej stránke, ktorá je prístupná prostredníctvom odkazu uvedeného v registri.
   2.   Výnimky z uverejňovania sú možné na základe posúdenia jednotlivých prípadov vtedy, keď by uverejnenie dokumentu mohlo narušiť ochranu verejného alebo súkromného záujmu, ako sa vymedzuje v článku 4 nariadenia Európskeho parlamentu a Rady (ES) č. 1049/2001 (8).
   Článok 13
   Zrušenie
   1.   Rozhodnutie 95/320/ES sa týmto zrušuje.
   2.   Odkazy na zrušené rozhodnutie sa považujú za odkazy na toto rozhodnutie.
   Článok 14
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 3. marca 2014

            Za Komisiu

            predseda

         José Manuel BARROSO

      (1)  Rozhodnutie Komisie 95/320/ES z 12. júla 1995, ktorým sa zriaďuje Vedecký výbor pre najvyššie prípustné hodnoty vystavenia chemickým faktorom pri práci (Ú. v. ES L 188, 9.8.1995, s. 14).

      (2)  Smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (štrnásta samostatná smernica v zmysle článku 16 ods. 1 smernice 89/391/EHS) (Ú. v. ES L 131, 5.5.1998, s. 11).

      (3)  Smernica Európskeho parlamentu a Rady 2004/37/ES z 29. apríla 2004 o ochrane pracovníkov pred rizikami z vystavenia účinkom karcinogénov alebo mutagénov pri práci (šiesta samostatná smernica v zmysle článku 16 ods. 1 smernice Rady 89/391/EHS) (Ú. v. EÚ L 158, 30.4.2004, s. 50).

      (4)  Rozhodnutie Komisie 2009/985/EÚ z 18. decembra 2009, ktorým sa vymenúvajú členovia Vedeckého výboru pre najvyššie prípustné hodnoty vystavenia chemickým faktorom pri práci na nové funkčné obdobie (Ú. v. EÚ L 338, 19.12.2009, s. 98).

      (5)  KOM(2002) 713 v konečnom znení z 11. decembra 2002.

      (6)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (7)  Rozhodnutie Komisie K(2007) 5858 – Pravidlá o úhrade nákladov pre expertov, ktorí boli pozvaní na zasadnutia Komisie.

      (8)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43). Účelom týchto výnimiek je ochrana verejnej bezpečnosti, vojenských záležitostí, medzinárodných vzťahov, finančnej, menovej alebo hospodárskej politiky, súkromia a nedotknuteľnosti jednotlivca, obchodných záujmov, súdnych konaní a právneho poradenstva, inšpekcií/vyšetrovaní/auditov a rozhodovacieho procesu príslušných orgánov.


title: 2008/519/ES: Rozhodnutie Európskeho parlamentu z 24. apríla 2007 o absolutóriu za plnenie rozpočtu Prekladateľského strediska pre inštitúcie Európskej únie za rozpočtový rok 2005

text:
               15.7.2008

               SK

               Úradný vestník Európskej únie

               L 187/122

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie rozpočtu Prekladateľského strediska pre inštitúcie Európskej únie za rozpočtový rok 2005
   (2008/519/ES)
   EURÓPSKY PARLAMENT,
   so zreteľom na konečnú účtovnú závierku Prekladateľského strediska pre inštitúcie Európskej únie za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Prekladateľského strediska pre inštitúcie Európskej únie za rozpočtový rok 2005 spolu s odpoveďami strediska (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 2965/94 z 28. novembra 1994, ktorým sa zriaďuje Prekladateľské stredisko pre inštitúcie Európskej únie (4), a najmä na jeho článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu (A6-0101/2007),

               1.

               udeľuje riaditeľovi Prekladateľského strediska pre inštitúcie Európskej únie absolutórium za plnenie rozpočtu strediska za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Prekladateľského strediska pre inštitúcie Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 25.

      (2)  Ú. v. EÚ C 312, 19.12.2006, s. 48.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 314, 7.12.1994, s. 1. Nariadenie naposledy zmenené a doplnené nariadením (ES) č. 1645/2003 (Ú. v. EÚ L 245, 29.9.2003, s. 13).

      (5)  Ú. v. ES L 357, 31.12.2002, s. 72.
    ---documentbreak---

               15.7.2008

               SK

               Úradný vestník Európskej únie

               L 187/123

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Prekladateľského strediska pre inštitúcie Európskej únie za rozpočtový rok 2005
   EURÓPSKY PARLAMENT,
   so zreteľom na konečnú účtovnú závierku Prekladateľského strediska pre inštitúcie Európskej únie za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Prekladateľského strediska pre inštitúcie Európskej únie za rozpočtový rok 2005 spolu s odpoveďami strediska (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 2965/94 z 28. novembra 1994, ktorým sa zriaďuje Prekladateľské stredisko pre inštitúcie Európskej únie (4), a najmä na jeho článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu (A6-0101/2007),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok, ktorý sa skončil 31. decembra 2005, poskytuje spoľahlivé informácie a že s výnimkou niekoľkých nezrovnalostí zistených pri zadávaní zákaziek boli príslušné transakcie ako celok zákonné a správne;

               B.

               keďže Európsky parlament udelil riaditeľovi 27. apríla 2006 absolutórium za plnenie rozpočtu strediska za rozpočtový rok 2004 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           konštatoval veľký objem rozpočtových prostriedkov, ktoré stredisko zrušilo v roku 2004 a trval na tom, aby stredisko vylepšilo svoje odhady, aby sa rozpočet v podobe, v akej je plnený, viac približoval rozpočtu, ktorý prijal rozpočtový orgán;

                           —

                           so sklamaním konštatoval, že konflikt týkajúci sa vyplácania príspevkov zamestnávateľa do systému dôchodkového zabezpečenia doteraz nebol vyriešený a naliehal taktiež na stredisko, aby zvýšilo svoje úsilie zamerané na urovnanie tohto sporu,

         Všeobecné poznámky týkajúce sa väčšiny agentúr EÚ, ktorým sa udeľuje absolutórium samostatne

               1.

               domnieva sa, že stále rastúci počet agentúr Spoločenstva a činnosti niektorých z nich zrejme nezapadajú do všeobecného rámca politiky, že úlohy niektorých agentúr nie sú vždy odrazom skutočných potrieb EÚ ani očakávaní občanov a konštatuje, že vo všeobecnosti agentúry nemajú vždy dobrý imidž ani dobrý obraz v tlači;

               2.

               vyzýva preto Komisiu, aby definovala všeobecný rámec usmernení pre vytváranie nových agentúr Spoločenstva; aby pred vytvorením akejkoľvek novej agentúry predložila analýzu nákladov a prínosov a zároveň dbala na to, aby nedošlo k zdvojeniu činností medzi agentúrami alebo vzhľadom na úlohy iných európskych organizácií;

               3.

               vyzýva Dvor audítorov, aby predložil svoje stanovisko k analýze nákladov a prínosov predtým, ako Európsky parlament prijme rozhodnutie;

               4.

               vyzýva Komisiu, aby každých päť rokov predkladala štúdiu o pridanej hodnote, ktorú prináša každá existujúca agentúra; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť takejto agentúry alebo ju zrušili;

               5.

               vzhľadom na rastúci počet regulačných agentúr považuje za poľutovaniahodné, že rokovania o návrhu medziinštitucionálnej dohody o prevádzkovom rámci pre tieto európske regulačné agentúry sa ešte neskončili a vyzýva príslušné oddelenia Komisie, aby v spolupráci s Dvorom audítorov podnikli všetky kroky potrebné na rýchle dosiahnutie dohody;

               6.

               konštatuje, že zo zodpovednosti Komisie v oblasti rozpočtu vyplýva nevyhnutnosť tesnejšej spätosti agentúr s Komisiou; vyzýva Komisiu a Radu, aby prijali všetky potrebné kroky, na základe ktorých sa Komisii do 31. decembra 2007 prizná blokujúca menšina v dozorných orgánoch regulačných agentúr, pričom pri zriaďovaní nových agentúr sa s týmto nástrojom bude od začiatku počítať;

               7.

               vyzýva Dvor audítorov, aby do svojej výročnej správy doplnil novú kapitolu venovanú všetkým agentúram, ktorým sa udeľuje absolutórium v rámci účtov Komisie, s cieľom poskytnúť oveľa jasnejší obraz o tom, ako agentúry využívajú finančné prostriedky EÚ;

               8.

               pripomína zásadu, podľa ktorej všetky agentúry Spoločenstva bez ohľadu na to, či dostávajú dotácie, podliehajú udeleniu absolutória Európskym parlamentom, a to aj v prípadoch, keď je podľa ich zakladajúceho textu do tohto procesu zapojený iný orgán, ktorý udeľuje absolutórium;

               9.

               vyzýva Dvor audítorov, aby vykonal audity výkonnosti všetkých agentúr a podal o nich správu príslušným výborom Európskeho parlamentu vrátane Výboru pre kontrolu rozpočtu;

               10.

               poznamenáva, že počet agentúr neustále rastie a že v súlade s politickou zodpovednosťou Komisie za fungovanie agentúr, ktorá v značnej miere presahuje obyčajnú logistickú podporu, je stále viac potrebné, aby generálne riaditeľstvá Komisie poverené zriaďovaním a kontrolou agentúr vytvorili spoločný postup pre všetky agentúry; domnieva sa, že vytvorenie podobnej štruktúry, akú agentúry vytvorili na koordináciu s príslušnými generálnymi riaditeľstvami by bolo pragmatickým krokom k zjednoteniu postupu Komisie vo všetkých otázkach týkajúcich sa agentúr;

               11.

               vyzýva Komisiu, aby zlepšila administratívnu a technickú podporu agentúr, pričom zohľadní rastúcu komplexnosť administratívnych pravidiel Spoločenstva a technických problémov;

               12.

               konštatuje, že v žiadnej agentúre Spoločenstva neexistuje disciplinárny orgán a vyzýva oddelenia Komisie, aby podnikli potrebné opatrenia na rýchle zavedenie takéhoto mechanizmu;

               13.

               víta podstatné zlepšenie koordinácie medzi agentúrami EÚ, ktoré im umožňuje riešiť opakujúce sa problémy a zefektívňuje ich spoluprácu s Komisiou a Európskym parlamentom;

               14.

               domnieva sa, že vytvorenie spoločného podporného oddelenia viacerými agentúrami s cieľom zosúladiť informačné systémy finančného riadenia so systémami Komisie je opatrením, v ktorom treba pokračovať a ktoré treba rozšíriť;

               15.

               vyzýva agentúry, aby zlepšili spoluprácu a porovnávanie so subjektmi v príslušných sektoroch; podporuje Komisiu, aby prijala opatrenia, ktoré uzná za vhodné, na pomoc agentúram pri vylepšovaní ich imidžu a zvyšovaní prehľadnosti ich činností;

               16.

               žiada Komisiu, aby predložila návrh na zjednotenie spôsobu podávania výročných správ agentúrami a aby stanovila ukazovatele výkonnosti, ktoré by umožňovali porovnať efektívnosť práce jednotlivých agentúr;

               17.

               vyzýva agentúry, aby na začiatku každého roka oznámili ukazovatele výkonnosti, podľa ktorých by sa dala hodnotiť ich činnosť;

               18.

               vyzýva všetky agentúry, aby viac využívali ciele SMART, čo by malo viesť k reálnejšiemu plánovaniu a plneniu cieľov;

               19.

               súhlasí s Dvorom audítorov, že Komisia tiež nesie zodpovednosť za (finančné) hospodárenie agentúr; nalieha preto na Komisiu, aby monitorovala a v prípade potreby usmernila a pomáhala manažmentu rôznych agentúr, najmä pokiaľ ide o správne uplatňovanie postupov verejného obstarávania, transparentnosť postupov prijímania zamestnancov, riadne finančné hospodárenie (nedostatočné využívanie prostriedkov a prekročenie rozpočtu) a predovšetkým správne uplatňovanie pravidiel týkajúcich sa rámca vnútornej kontroly;

               20.

               domnieva sa, že program práce agentúr by mal vyjadrovať ich príspevok z funkčného a merateľného hľadiska a mali by sa plne zohľadňovať normy vnútornej kontroly Komisie;

         Osobitné poznámky

               21.

               konštatuje, že v rozpočtovom roku 2005 bola celková miera plnenia v prípade viazaných rozpočtových prostriedkov viac ako 90 % a v prípade výdavkových rozpočtových prostriedkov na tej istej úrovni a že nižšia miera čerpania bola zaznamenaná v prípade administratívnych výdavkov (hlava II), kde bolo menej ako 75 % rozpočtových prostriedkov viazaných a 24 % záväzkov bolo prenesených; vyjadruje znepokojenie nad tým, že v rovnakom období bolo zrušených viac ako 50 % celkových záväzkov, ktoré boli predtým prenesené z predchádzajúceho rozpočtového roka; trvá na tom, aby stredisko zlepšilo svoje plánovanie administratívnych výdavkov;

               22.

               vyzýva stredisko, aby sa usilovalo o vyjasnenie s ohľadom na práva duševného vlastníctva súvisiacich s databázou IATE;

               23.

               vyjadruje nádej, že konflikt medzi strediskom a Komisiou týkajúci sa podielu zamestnávateľa na príspevkoch do systému dôchodkového zabezpečenia pre svojich zamestnancov bude možné čo najskôr vyriešiť.

      (1)  Ú. v. EÚ C 266, 31.10.2006, s. 25.

      (2)  Ú. v. EÚ C 312, 19.12.2006, s. 48.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 314, 7.12.1994, s. 1. Nariadenie naposledy zmenené a doplnené nariadením (ES) č. 1645/2003 (Ú. v. EÚ L 245, 29.9.2003, s. 13).

      (5)  Ú. v. ES L 357, 31.12.2002, s. 72.

      (6)  Ú. v. EÚ L 340, 6.12.2006, s. 102.


title: Rozhodnutie č. R1 z  20. júna 2013 o výklade článku 85 nariadenia (ES) č. 987/2009  Text s významom pre EHP a dohodu medzi ES a Švajčiarskom

text:
               27.9.2013

               SK

               Úradný vestník Európskej únie

               C 279/11

         ROZHODNUTIE č. R1
   z 20. júna 2013
   o výklade článku 85 nariadenia (ES) č. 987/2009
   (Text s významom pre EHP a dohodu medzi ES a Švajčiarskom)
   2013/C 279/06
   SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA,
   so zreteľom na článok 72 písm. a) nariadenia (ES) č. 883/2004 (1), na základe ktorého je správna komisia zodpovedná za riešenie všetkých správnych otázok alebo otázok výkladu, ktoré vznikajú v súvislosti s ustanoveniami nariadenia (ES) č. 883/2004 a nariadenia (ES) č. 987/2009 (2),
   so zreteľom na článok 84 ods. 2 a 4 nariadenia (ES) č. 883/2004,
   so zreteľom na článok 80 ods. 1 a článok 85 ods. 1 a 2 nariadenia (ES) č. 987/2009,
   konajúc v súlade s podmienkami ustanovenými v článku 71 ods. 2, prvý pododsek nariadenia (ES) č. 883/2004,
   keďže:

               (1)

               Kapitola III hlavy IV nariadenia (ES) č. 987/2009 o vymáhaní dávok a príspevkov pôvodne vychádzala z právnych predpisov EÚ o vymáhaní v daňovej oblasti, konkrétne zo smernice 76/308/EHS (3) následne nahradenej smernicou 2008/55/ES (4).

               (2)

               Počas diskusie v správnej komisii bola nastolená otázka, či náklady dožiadanej strany spojené so spätným vymáhaním, ktoré nebolo možné vymôcť od príslušnej osoby, by mala uhradiť žiadajúca strana.

               (3)

               Podľa článku 84 ods. 2 nariadenia (ES) č. 883/2004 vymáhateľné rozhodnutia súdnych a správnych orgánov týkajúce sa výberu príspevkov, úrokov a akýchkoľvek iných poplatkov alebo vymáhania dávok, ktoré sa poskytli, ale ktoré nie sú splatné podľa právnych predpisov určitého členského štátu, sú uznané a vymáhajú sa na žiadosť príslušnej inštitúcie v inom členskom štáte v rámci obmedzení a v súlade s postupmi ustanovenými právnymi predpismi a akýmikoľvek inými postupmi uplatniteľnými na podobné rozhodnutia tohto iného členského štátu.

               (4)

               V nadväznosti na nedávno prijatú smernicu 2010/24/EÚ (5) (o vzájomnej pomoci pri vymáhaní pohľadávok vyplývajúcich z daní, poplatkov a ďalších opatrení), ktorou sa nahrádza predchádzajúca smernica 2008/55/ES v tejto oblasti, sa prehodnotil a objasnil prístup v daňovej oblasti týkajúci sa náhrady nákladov dožiadanej strany, ktoré nemožno vymôcť od príslušnej osoby.

               (5)

               V súlade s článkom 85 ods. 1 nariadenia (ES) č. 987/2009 si dožiadaná strana od dotknutej fyzickej alebo právnickej osoby spätne vymáha akékoľvek náklady, ktoré jej v súvislosti s vymáhaním vzniknú, v súlade so zákonmi alebo inými právnymi predpismi jej členského štátu, ktoré sa vzťahujú na podobné pohľadávky; vymožené sumy si ponechá.

               (6)

               V súlade s článkom 85 ods. 2 nariadenia (ES) č. 987/2009 je vzájomná pomoc v zásade bezplatná, čím sa potvrdzuje všeobecné pravidlo stanovené v článku 76 ods. 2 nariadenia (ES) č. 883/2004. Je preto nevyhnutné určiť rozsah vzájomnej pomoci na účely cezhraničného vymáhania pohľadávok.

               (7)

               Je žiaduce, ak je to možné, zosúladiť výklad kapitoly III hlavy IV nariadenia (ES) č. 987/2009 s pravidlami a zásadami, ktoré sa týkajú vzájomnej pomoci pri vymáhaní pohľadávok týkajúcich sa daní a ciel,

         ROZHODLA TAKTO:

               1.

               Vzájomná pomoc je v zásade bezplatná. To znamená, že inštitúcie členských štátov si navzájom poskytujú administratívnu pomoc bezplatne. To sa vzťahuje len na náklady na činnosti, ktoré vykonáva dožiadaná strana sama.

               2.

               Náklady súvisiace so spätným vymáhaním sa účtujú v súlade so zákonmi alebo inými právnymi predpismi dožiadanej strany a v zásade ich uhrádza dlžník spolu so sumou tvoriacou pohľadávku.

               3.

               Náklady súvisiace so spätným vymáhaním sa vyrovnávajú ako prvé a až následne sa uspokojí pohľadávka žiadajúcej strany (pravidlo prednosti nákladov).

               4.

               V prípadoch, keď v dôsledku vnútroštátnych právnych predpisov dožiadanej strany alebo v dôsledku toho, že suma vymožená od dlžníka neumožňuje uspokojenie celej pohľadávky vrátane nákladov spojených so spätným vymáhaním, nie je možné náklady spojené so spätným vymáhaním vymáhať priamo od dlžníka, sa takéto náklady môžu odpočítať od vymoženej sumy a dožiadaná strana postúpi žiadajúcej strane len zostatok vymoženej sumy. Dožiadaná strana poskytne žiadajúcej strane dôkazy o tom, že jej takéto náklady vznikli počas postupu spätného vymáhania.

               5.

               V prípadoch, keď spätné vymáhanie nemá za následok vymoženie sumy, ktorá pokrýva aspoň náklady spojené so spätným vymáhaním, alebo ak bolo spätné vymáhanie neúspešné v celom rozsahu, ale dožiadanej strane vznikli náklady spojené so spätným vymáhaním iné ako náklady uvedené v odseku 1, žiadajúca strana tieto náklady nahradí, pokiaľ sa strany nedohodnú na spôsobe náhrady, ktorý je pre dotknutý prípad osobitný, alebo neuzavrú dohodu o vzdaní sa náhrady takýchto nákladov.

               6.

               Ak je zrejmé, že spätné vymáhanie predstavuje osobitný problém alebo zahŕňa veľmi vysoké náklady, ktoré pravdepodobne nebude možné vymôcť od dlžníka, žiadajúca a dožiadaná strana sa môžu dohodnúť, pokiaľ možno vopred, na spôsobe náhrady, ktorý je pre dotknutý prípad osobitný.

               7.

               Toto rozhodnutie sa uverejní v Úradnom vestníku Európskej únie. Uplatňuje sa od dátumu jeho uverejnenia.

            predsedníčka správnej komisie

         Anne McMANUS

      (1)  Ú. v. EÚ L 166, 30.4.2004, s. 1.

      (2)  Ú. v. EÚ L 284, 30.10.2009, s. 1.

      (3)  Ú. v. ES L 73, 19.3.1976, s. 18.

      (4)  Ú. v. EÚ L 150, 10.6.2008, s. 28.

      (5)  Ú. v. EÚ L 84, 31.3.2010, s. 1.


title: 2014/590/EÚ: Rozhodnutie Európskeho parlamentu z  3. apríla 2014 o účtovnej závierke Európskeho inovačného a technologického inštitútu za rozpočtový rok 2012

text:
               5.9.2014

               SK

               Úradný vestník Európskej únie

               L 266/236

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Európskeho inovačného a technologického inštitútu za rozpočtový rok 2012
   (2014/590/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inovačného a technologického inštitútu za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskeho inovačného a technologického inštitútu za rozpočtový rok 2012 spolu s odpoveďami inštitútu (1),

               —

               so zreteľom na odporúčanie Rady z 18. februára 2014 (05849/2014 – C7–0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (4), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 rokovacieho poriadku a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu (A7-0234/2014),

               1.

               schvaľuje účtovnú závierku Európskeho inovačného a technologického inštitútu za rozpočtový rok 2012;

               2.

               poveruje svojho predsedu, aby postúpil toto rozhodnutie riaditeľovi Európskeho inovačného a technologického inštitútu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 142.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 97, 9.4.2008, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu a Rady (EÚ) 2017/559 z 15. marca 2017 o mobilizácii Európskeho fondu na prispôsobenie sa globalizácii na základe žiadosti Holandska – EGF/2016/005 NL/Drenthe Overijssel Retail

text:
               25.3.2017

               SK

               Úradný vestník Európskej únie

               L 80/18

         ROZHODNUTIE EURÓPSKEHO PARLAMENTU A RADY (EÚ) 2017/559
   z 15. marca 2017
   o mobilizácii Európskeho fondu na prispôsobenie sa globalizácii na základe žiadosti Holandska – EGF/2016/005 NL/Drenthe Overijssel Retail
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť, z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách roku 2011).

               (3)

               Holandsko podalo 12. júla 2016 žiadosť o mobilizáciu EGF v súvislosti s prepúšťaním v šiestich podnikoch pôsobiacich v sektore maloobchodu v dvoch regiónoch Holandska (Drenthe a Overijssel). Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               Preto by sa v súvislosti so žiadosťou predloženou Holandskom mal mobilizovať EGF s cieľom poskytnúť finančný príspevok vo výške 1 818 750 EUR.

               (5)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2017 sa mobilizuje Európsky fond na prispôsobenie sa globalizácii s cieľom poskytnúť sumu 1 818 750 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 15. marca 2017.

      V Štrasburgu 15. marca 2017

            Za Európsky parlament

            predseda

         A. TAJANI

            Za Radu

            predseda

         I. BORG

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Súdneho dvora z  13. septembra 2011 o podávaní a doručovaní procesných písomností prostredníctvom aplikácie e-Curia

text:
               1.10.2011

               SK

               Úradný vestník Európskej únie

               C 289/7

         ROZHODNUTIE SÚDNEHO DVORA
   z 13. septembra 2011
   o podávaní a doručovaní procesných písomností prostredníctvom aplikácie e-Curia
   (000/2011/)
   SÚDNY DVOR,
   so zreteľom na rokovací poriadok a najmä jeho článok 37 ods. 7 a článok 79 ods. 3,
   keďže:

               (1)

               S cieľom zohľadniť vývoj komunikačných technológií bola vyvinutá nová informačná aplikácia umožňujúca podávať a doručovať procesné písomnosti elektronicky.

               (2)

               Táto aplikácia založená na elektronickom mechanizme overovania totožnosti pomocou kombinácie prihlasovacieho mena a hesla spĺňa požiadavky pravosti, neporušiteľnosti a dôvernosti zasielaných dokumentov,

         ROZHODOL:
   Článok 1
   Informačná aplikácia s názvom „e-Curia“ spoločná pre všetky tri súdne orgány, z ktorých sa skladá Súdny dvor Európskej únie, umožňuje elektronicky podávať a doručovať procesné písomnosti za podmienok stanovených týmto rozhodnutím.
   Článok 2
   Na používanie tejto aplikácie sa vyžaduje osobné prihlasovacie meno a heslo.
   Článok 3
   Procesná písomnosť podaná prostredníctvom e-Curie sa považuje za jej originál v zmysle článku 37 ods. 1 prvého pododseku rokovacieho poriadku, pokiaľ sa na jej podanie použilo prihlasovacie meno a heslo zástupcu. Táto identifikácia sa považuje za podpis príslušnej písomnosti.
   Článok 4
   K písomnosti podanej prostredníctvom e-Curie sa musia pripojiť v nej uvedené prílohy a ich zoznam.
   K písomnostiam a ich prípadným prílohám podaným prostredníctvom e-Curie nie je potrebné prikladať ich overené kópie.
   Článok 5
   Procesná písomnosť sa považuje za podanú v zmysle článku 37 ods. 3 rokovacieho poriadku v momente, keď zástupca potvrdí jej podanie.
   Rozhodujúci je miestny čas v Luxemburskom veľkovojvodstve.
   Článok 6
   Procesné písomnosti vrátane rozsudkov a uznesení sa doručujú prostredníctvom e-Curie zástupcom účastníkov konania, ak výslovne súhlasili s týmto spôsobom doručovania alebo ak v rámci konania podaním procesnej písomnosti prostredníctvom e-Curie súhlasili s týmto spôsobom doručovania.
   Procesné písomnosti sa doručujú prostredníctvom e-Curie aj členským štátom, ostatným zmluvným štátom Dohody o Európskom hospodárskom priestore a inštitúciám, orgánom alebo úradom alebo agentúram Únie, ktoré prijali uvedený spôsob doručovania.
   Článok 7
   Adresáti doručení, ktorí sú uvedení v predchádzajúcom článku, budú elektronickou poštou upozornení na každé im adresované doručenie prostredníctvom e-Curie.
   Procesná písomnosť sa považuje za doručenú v momente, keď adresát (zástupca alebo jeho asistent) požiada o prístup k danej písomnosti. V prípade, ak o prístup nepožiada, písomnosť sa považuje za doručenú uplynutím siedmeho dňa od zaslania upozornenia elektronickou poštou.
   Ak je účastník konania zastúpený viacerými splnomocnenými zástupcami alebo advokátmi, lehoty sa počítajú od prvého požiadania o prístup.
   Rozhodujúci je miestny čas v Luxemburskom veľkovojvodstve.
   Článok 8
   Tajomník stanovuje podmienky používania e-Curie a dohliada na ich dodržiavanie. Používanie e-Curie, ktoré nie je v súlade s týmito podmienkami, môže mať za následok zrušenie príslušného prístupového účtu.
   Súdny dvor prijme potrebné opatrenia na zabezpečenie ochrany e-Curie pred jej zneužitím alebo neoprávneným používaním.
   Používatelia budú elektronickou poštou upovedomení o každom opatrení, ktoré sa prijme podľa tohto článku na zabránenie používania ich prístupových účtov.
   Článok 9
   Toto rozhodnutie nadobúda účinnosť nasledujúci deň po jeho uverejnení v Úradnom vestníku Európskej únie.

      V Luxemburgu 13. septembra 2011

            tajomník

         A. CALOT ESCOBAR

            predseda

         V. SKOURIS


title: Rozhodnutie Rady z 19. decembra 2002 o schválení, v mene Európskeho spoločenstva, Rotterdamského dohovoru o udeľovaní predbežného súhlasu po predchádzajúcom oznámení pre určité nebezpečné chemikálie a prípravky na ochranu rastlín v medzinárodnom obchode

text:
Dôležité právne oznámenie

|

32003D0106

Úradný vestník L 063 , 06/03/2003 S. 0027 - 0028

		Rozhodnutie Radyz 19. decembra 2002o schválení, v mene Európskeho spoločenstva, Rotterdamského dohovoru o udeľovaní predbežného súhlasu po predchádzajúcom oznámení pre určité nebezpečné chemikálie a prípravky na ochranu rastlín v medzinárodnom obchode(2003/106/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 175 odsek 1, spolu s prvou vetou prvého odseku článku 300 odsek 2 a prvým pododsekom článku 300 odsek 3,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Komisia sa v mene spoločenstva zúčastňovala na rokovaniach o Rotterdamskom dohovore o udeľovaní predbežného súhlasu po predchádzajúcom ohlásení pre určité nebezpečné chemikálie a prípravky na ochranu rastlín v medzinárodnom obchode v súlade s rokovacím mandátom, ktorý jej udelila Rada.(2) Po ukončení rokovaní bol dohovor v mene spoločenstva podpísaný v Rotterdame 11. septembra 1998.(3) Dohovor je významným krokom v zlepšovaní medzinárodnej regulácie obchodu s určitými nebezpečnými chemikáliami a prípravkami na ochranu rastlín s cieľom chrániť zdravie ľudí a životné prostredie pred možným poškodením a na podporu takého používania týchto látok, ktoré je šetrnejšie k životnému prostrediu.(4) Dohovor je otvorený na ratifikáciu, prijatie alebo schválenie štátmi a organizáciami regionálnych hospodárskych zoskupení.(5) Podľa podmienok dohovoru musí organizácia regionálneho hospodárskeho zoskupenia v svojej ratifikačnej listine, listine o prijatí, schválení alebo pristúpení deklarovať rozsah svojich právomocí v súvislosti so záležitosťami, ktoré dohovor upravuje.(6) 28. januára 2003 bolo prijaté nariadenie (ES) č. 304/2003 Európskeho parlamentu a Rady o vývoze a dovoze nebezpečných chemikálií [3].(7) Preto spoločenstvo môže dohovor schváliť,ROZHODLA TAKTO:Článok 1Týmto sa v mene Európskeho spoločenstva schvaľuje Rotterdamský dohovor o udeľovaní predbežného súhlasu po predchádzajúcom ohlásení pre určité nebezpečné chemikálie a prípravky na ochranu rastlín v medzinárodnom obchode, ktorý bol podpísaný 11. septembra 1998.Text dohovoru je uvedený v prílohe A tohto rozhodnutia.Článok 21. Predseda Rady je týmto poverený určiť osobu alebo osoby splnomocnené uložiť listinu o schválení dohovoru v mene spoločenstva u generálneho tajomníka Organizácie Spojených národov v súlade s článkom 25 odsek 1 dohovoru.2. Osoba alebo osoby splnomocnené uložiť listinu o schválení zároveň uložia vyhlásenie o právomociach uvedené v prílohe B tohoto rozhodnutia, ako to požaduje článok 25 odsek 3 dohovoru.V Bruseli 19. decembra 2002Za RadupredsedaL. Espersen[1] Ú. v. ES C 126 E, 28.5.2002, s. 274.[2] Stanovisko z 24. októbra 2002 (zatiaľ neuverejnené v úradnom vestníku).[3] Ú. v. EÚ L 63, 6.3.2003, s. 1.--------------------------------------------------


title: Rozhodnutie Rady z 5. novembra 2002 o podpise za Európske spoločenstvo a o predbežnom uplatňovaní dohody vo forme memoranda o porozumení medzi Európskym spoločenstvom a Brazílskou federatívnou republikou o dojednaniach v oblasti prístupu na trh textilu a textilných výrobkov

text:
Dôležité právne oznámenie

|

32002D0877

Úradný vestník L 305 , 07/11/2002 S. 0020 - 0021

		Rozhodnutie Radyz 5. novembra 2002o podpise za Európske spoločenstvo a o predbežnom uplatňovaní dohody vo forme memoranda o porozumení medzi Európskym spoločenstvom a Brazílskou federatívnou republikou o dojednaniach v oblasti prístupu na trh textilu a textilných výrobkov(2002/877/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 v súvislosti s prvým a druhým pododsekom jej článku 300 ods. 2,so zreteľom na návrh Komisie,keďže:(1) Komisia dohodla s Brazíliou v mene spoločenstva dvojstrannú zmluvu o obchodovaní s textilnými výrobkami vo forme memoranda o porozumení.(2) Dohoda vo forme memoranda o porozumení bola parafovaná 8. augusta 2002.(3) Dohoda vo forme memoranda o porozumení by mala byť podpísaná za spoločenstvo.(4) Aby na jej prínose mohli mať účasť obe strany hneď po príslušných oznámeniach, je vhodné uplatňovať túto dohodu ako predbežnú až do ukončenia príslušných postupov na jej formálne uzavretie, ktoré sú recipročné,ROZHODLA TAKTO:Článok 1Na základe jej možného uzavretia k neskoršiemu termínu sa predseda Rady týmto poveruje navrhnúť osoby splnomocnené podpísať za spoločenstvo dohodu vo forme memoranda o porozumení týkajúcu sa obchodu s textilnými výrobkami s Brazíliou.Článok 2Na základe reciprocity dohoda vo forme memoranda o porozumení sa bude uplatňovať ako predbežná až do ukončenia príslušných postupov na jej formálne uzavretie.Text dohody je prílohou k tomuto rozhodnutiu.Článok 31. Komisia, v súlade s postupom uvedeným v článku 17 nariadenia Rady (ES) č. 3030/93 z 12. októbra 1993 o spoločných pravidlách na dovoz určitých textilných výrobkov z tretích krajín [1], môže po konzultáciách s Brazíliou v zmysle odseku 6 memoranda o porozumení prispôsobiť uplatňovanie systému dvojitej kontroly určitých výrobkov.2. V prípade, ak Brazília nesplní záväzky uvedené v ods. 2 a 5 memoranda o porozumení alebo jeho dodatočne schválenej zápisnice, Komisia znovu zavedie režim kvót v súlade s postupom uvedeným v článku 17 nariadenia 3030/93.Článok 4Toto rozhodnutie nadobudne účinnosť deň po jeho uverejnení v Úradnom vestníku Európskych spoločenstiev.V Bruseli 5. novembra 2002Za RadupredsedaT. Pedersen[1] Ú. v. ES L 275, 8.11.1993, s. 1. Nariadenie bolo naposledy zmenené a doplnené nariadením Komisie (ES) č. 797/2002 (Ú. v. ES L 128, 15. 5. 2002, s. 29).--------------------------------------------------


title: Rozhodnutie Politického a Bezpečnostného výboru EU SSR GUINEA-BISSAU/1/2008 z  5. marca 2008 o vymenovaní vedúceho misie Európskej únie na podporu reformy sektora bezpečnosti v Guinejsko-bissauskej republike, EU SSR GUINEA-BISSAU

text:
               15.3.2008

               SK

               Úradný vestník Európskej únie

               L 73/34

      ROZHODNUTIE POLITICKÉHO A BEZPEČNOSTNÉHO VÝBORU EU SSR GUINEA-BISSAU/1/2008
   z 5. marca 2008
   o vymenovaní vedúceho misie Európskej únie na podporu reformy sektora bezpečnosti v Guinejsko-bissauskej republike, EU SSR GUINEA-BISSAU
   (2008/226/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí pododsek,
   so zreteľom na jednotnú akciu Rady 2008/112/SZBP z 12. februára 2008 o misii Európskej únie na podporu reformy sektora bezpečnosti v Guinejsko-bissauskej republike (EU SSR GUINEA-BISSAU) (1), a najmä na jej článok 8 ods. 1, druhý pododsek,
   keďže:

               (1)

               Podľa článku 8 ods. 1 druhý pododsek jednotnej akcie 2008/112/SZBP sa PBV v súlade s článkom 25 zmluvy poveruje prijímať príslušné rozhodnutia na účely vykonávania politickej kontroly a strategického usmerňovania misie EU SSR GUINEA-BISSAU vrátane rozhodnutia vymenovať vedúceho misie,

               (2)

               Generálny tajomník/vysoký predstaviteľ navrhol za vedúceho misie EU SSR GUINEA-BISSAU vymenovať Juana Estebana Verásteguiho,

         ROZHODOL TAKTO:
   Článok 1
   Juan Esteban Verástegui sa týmto vymenúva za vedúceho misie Európskej únie na podporu reformy sektora bezpečnosti v Guinejsko-bissauskej republike, EU SSR GUINEA-BISSAU.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do skončenia účinnosti jednotnej akcie Rady 2008/112/SZBP.

      V Bruseli 5. marca 2008

            Za Politický a bezpečnostný výbor

            predseda

         M. IPAVIC

      (1)  Ú. v. EÚ L 40, 14.2.2008, s. 11.


title: Vymenovanie člena Dvora audítorov - pán Augustyn Bronisław Kubik Rozhodnutie Európskeho parlamentu z  25. marca 2010 o návrhu na vymenovanie Augustyna Bronisława Kubika za člena Dvora audítorov (C7-0021/2010 – 2010/0809(NLE))

text:
               7.1.2011

               SK

               Úradný vestník Európskej únie

               CE 4/70

         Štvrtok 25. marca 2010Vymenovanie člena Dvora audítorov - pán Augustyn Bronisław Kubik
   P7_TA(2010)0081
   Rozhodnutie Európskeho parlamentu z 25. marca 2010 o návrhu na vymenovanie Augustyna Bronisława Kubika za člena Dvora audítorov (C7-0021/2010 – 2010/0809(NLE))
   2011/C 4 E/20
   (Konzultácia)

      Európsky parlament,
   so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C7–0021/2010),
   so zreteľom na to, že Výbor pre kontrolu rozpočtu na svojej schôdzi, ktorá sa konala 15. marca 2010, vypočul kandidáta Rady na člena Dvora audítorov,
   so zreteľom na článok 108 rokovacieho poriadku,
   so zreteľom na správu Výboru pre kontrolu rozpočtu (A7-0041/2010),

               A.

               keďže Augustyn Bronisław Kubik spĺňa podmienky stanovené v článku 286 ods. 1 Zmluvy o fungovaní EÚ,

               1.

               súhlasí s návrhom Rady vymenovať Augustyna Bronisława Kubika za člena Dvora audítorov;

               2.

               poveruje svojho predsedu, aby toto rozhodnutie postúpil Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


title: 2009/549/ES: Rozhodnutie Komisie z  13. júla 2009 o vymenovaní člena dozornej rady Európskej poradnej skupiny pre finančné výkazníctvo z oblasti verejnej politiky

text:
               15.7.2009

               SK

               Úradný vestník Európskej únie

               L 182/63

      ROZHODNUTIE KOMISIE

   z 13. júla 2009
   o vymenovaní člena dozornej rady Európskej poradnej skupiny pre finančné výkazníctvo z oblasti verejnej politiky
   (2009/549/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V súlade s nariadením Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1) by pri posudzovaní medzinárodných účtovných štandardov mal Komisii poskytovať podporu a expertízu technický výbor pre účtovníctvo. Úlohu tohto technického výboru pre účtovníctvo plní Európska poradná skupina pre finančné výkazníctvo (EFRAG).

               (2)

               EFRAG zriadili v roku 2001 európske organizácie zastupujúce emitentov, investorov a účtovnícku profesiu, ktoré sa podieľajú na procese finančného výkazníctva.

               (3)

               Po reformách štruktúry riadenia EFRAG-u jej dozorná rada zahŕňa štyroch členov z oblasti verejnej politiky, ktorí sa osobitne vyberajú na základe svojich skúseností v oblasti tvorby verejnej politiky buď na vnútroštátnej, alebo európskej úrovni. V súlade s oddielom 3.2 dodatku 1 k štatútu EFRAG-u z 11. júna 2009 je na Komisii, aby vymenovala týchto členov z oblasti verejnej politiky. Členov dozornej rady EFRAG-u vymenúva valné zhromaždenie EFRAG-u.

               (4)

               Po verejnej výzve na predkladanie žiadostí (2) Komisia vybrala jedného kandidáta, ktorého vymenuje za člena dozornej rady EFRAG-u z oblasti verejnej politiky,

         ROZHODLA TAKTO:
   Jediný článok
   Komisia týmto nominuje p. Pedra SOLBESA na vymenovanie za člena dozornej rady Európskej poradnej skupiny pre finančné výkazníctvo z oblasti verejnej politiky.

      V Bruseli 13. júla 2009

            Za Komisiu

         Charlie McCREEVY

            člen Komisie

      (1)  Ú. v. ES L 243, 11.9.2002, s. 1.

      (2)  Ú. v. EÚ C 74, 28.3.2009, s. 61.